JUMAL KÕNELEB
Tere jälle!
Tere tulemast vaatama saadet "Jumal kõneleb."
Minu nimi on Jan Cedercreutz ja siin on mu imearmas abikaasa Joy.
Meil on suur rõõm rääkida teile Jumala Sõnast.
Soovime taas tänada kõiki tagasiside eest,
samuti palveteemade ja -vastuste eest.
Liigutav, et mitmed on meile öelnud,
et nende saadete kaudu on nad leidnud lähedase suhte Jumalaga.
See on parim ning kõige põhilisem asi.
Täna tahame rääkida kodumaast.
Meie armas kodumaa on Soome, aga meie riigis elab palju pagulasi,
inimesi, kes ühel või teisel viisil on kaotanud oma kodumaa.
Nad otsivad uut kodumaad ja Euroopa on neist tulvil.
Ka meie koguduses on neid, kes püüavad Soomes juurduda.
Vägev on see, et mitmed on siit tõotatud maad otsides
leidnud hoopis Taevase kuningriigi ning igavese kodumaa.
Tahamegi täna rääkida me tõelisest kodumaast.
Täna on mul pisut heina kaasas. - Selle nimi on raudrohi.
See on ilus lill. - Just.
See olen mina.
Olgu. - Lill Joy.
See on juurtega maast välja kistud.
Kuhu võiksin oma juured istutada?
Mis koht on selline, kuhu võiksin tõeliselt juurduda?
Kas on olemas koht, kuhu juured saaks lõplikult ajada?
Kas on sellist kohta, kodu, maad, kuhu päriselt sooviksin juurduda?
Siia ma võin juurduda, kasvada, olla ja elada.
Kuigi mul oli hea lapsepõlv ja tore lapsepõlvekodu,
kas tahaksin siis istutada oma juured lapsepõlvekoju?
Ei, ma ei taha enam otsida sealt turvatunnet.
Samuti kodu.
Kas istutan oma südamejuured sinusse?
Võid ju proovida. Ei saa.
Kas sina oleksid minu kodu?
Kas istutan juured abikaasasse?
Kas siis ma tunnen, et olen kaitstud ja kodus?
Oled küll üsna täiuslik, aga nii täiuslik sa siiski pole.
Ma tõesti ei ole ega isegi ei proovi olla.
Ma olen küll 25 aastat elanud sinuga koos,
sellegipoolest ei ole Jan minu südame päris kodu.
Kas see pole imelik?
Meil on ju hea abielu
ja sellegipoolest ei ole sina mu südame kodu.
Kas see tähendab, et peaksin abikaasat vahetama?
Ei, kaugeltki mitte!
Kas ehk mu lapsed või pere on koht,
kuhu istutada südame juured ja seal ma olen kaitstud?
Kas mu turvapaik on minu maamaja?
Kui sisustaksin selle täiuslikult ja see saaks lõppude lõpuks valmis,
kas siis oleks mul tunne, et mu südamejuured on rahus?
Nädala pärast on see maja jälle tolmune ja segamini.
Ma ei ole siis jälle rahul.
Kas see turvapaik on mu töö?
Mul on imetore töökoht,
kus saan Issandat kristlikus koolis teenida.
Kas see on koht, kuhu võin tõeliselt juurduda?
Sealgi muutuvad inimesed, õpilased vahetuvad
ning vahel on probleeme ja alati ei olegi nii lihtne.
Seegi on täis inimesi.
Peale selle kogudus, kas see oleks pastor ja kogudus?
Täiuslik armastav kogudus. - Neid on ju lausa tuhandeid.
Kus selline asub?
Me reisime palju, oleme käinud mitmes koguduses
ja armastame õigupoolest kõiki kogudusi.
Siiski ükski neist ei ole täiuslik.
Igatseme kõik sellist kohta, kus oleks tõeline rahu.
Igatseme sellist "kodu",
kus saame tõeliselt puhata ning lihtsalt niisama olla.
Täiuslik akude laadimiskoht, kus on alati rahu ja puhkus
ning saab olla mina ise, lihtsalt end lõdvaks lasta.
Loodan, et sinu kodu on selline.
Loodan, et sinu abielu on selline,
et saad olla seal sina ise ja sinu töökohtki on selline.
Need ei ole ikkagi need kohad, kuhu võime päriselt juurduda
ja panna sellesse kogu lootuse, usu ja usalduse.
Need kohad pole kunagi täiuslikud.
Töötame laste ja peredega, kohtame palju erinevaid peresid.
Näeme lapsi otsimas oma kohta ja kui lapsel on kodus keeruline.
Näeme vahel juurteta olekut, sest kodus ei pruugi olla turvaline.
Turvatunnet otsitakse vanaema või isa või ema juurest.
Äkki see koht on kool, ehk on kristlik kool taevalik koht,
kus laps saab tõeliselt juurduda ning olla päriselt kaitstud.
Kas need on mu sõbrad?
Paljud lapsed tahavad omale
seda üht parimat sõpra, kes on ainult tema jaoks olemas.
Seda, kes on just minu parim sõber.
Sõbrad tahavad vahel ka teistega koos olla
ja võivad vahel halvasti ütelda ning vahel minnakse riidu.
Seegi pole täiuslik turvapaik.
Kus on siis see koht?
Võime otsida ja otsida, vahetada isegi abikaasat,
kui esimene ei sobinud või midagi läks valesti.
Asjad ei suju elus alati nii lihtsalt, kui oleme mõtelnud.
Otsime seda kogudusest
ja vahetame pidevalt kogudusi, mõeldes, et võib-olla on rahu seal.
Kolime ühest kohast teise ja vahetame töökohtasid.
Kus see on ja miks ma ei leia seda?
Miks ma ei tunne kusagil, et ma olen õiges kohas?
Miks ja kuidas leian selle oma koha?
Kogu elu võib kuluda sellise otsimise peale.
Mulle meenub, et usklikuks saades kirjutasin üles sellise lause:
"Elu on pidev kaotatud armastuse otsimine,
kuni sa leiad selle Jeesuses Kristuses."
Meil on kodumaa.
See on imeline saladus.
See on nii vägev asi meile kõikidele, sest puudutab igat inimest maa peal.
Meil kõikidel on olemas kodumaa.
Meil kõikidel on olemas
südamelähedane koht, kuhu me päriselt kuulume, kodu.
Meie südame kodu.
Koht, kust olen päriselt pärit.
Ma elan selle maise elu siin
ja võin elada koos taevase Isaga ning tunda end Temaga kui kodus.
Kui see elu jätkub igavikus, siis püsib mu kodumaa ikka edasi.
See on püsiv kodumaa, püsiv koht, kust olen pärit.
Ma kuulun sinna, see on minu kodu.
Võimas, kui leiame Piiblist kirjakohti, mis ütlevad, et me pole enam võõrad,
me ei ole enam kaugel ning oleme pääsenud lähedale.
Oleme nüüd Jumala pere ja me saime Jumala lasteks.
Sündisime uuesti ülalt Jumala lasteks.
Tema perekonda.
See tähendab, et mu süda, sisemus ja vaim saab tulla koju.
See kodu ei ole mõni maja või täiuslikult sisustatud koht.
See kodu ei ole abikaasa ega perekond
või ka kristlik kool ega mõni paradiisisaar,
kuhu ma tahaksin reisida, et ometi seda kord kogeda.
See pole unistuste purjekas. - Ega ka mitte kogudus.
See koht on olemas ning ma võin olla seal.
Võin kogeda seda ja elada selles praegusel hetkel.
Võin olla seal taevase Isaga.
Jeesus räägib sellest, et oleme teise riigi kodanikud.
Jeesus ei ütle mulle:
"Ei, sina, Jan, oled soomlane," kuigi ma olen ka seda.
Johannese evangeeliumis 18:36 vastab Jeesus nii:
"Minu kuningriik ei ole sellest maailmast.
Kui minu kuningriik oleks sellest maailmast,
küll mu sulased oleksid võidelnud, et mind ei oleks antud juutide kätte.
Aga minu kuningriik ei ole siit."
Jeesus on meie Kuningas,
aga Tema kuningriik pole sellest maailmast.
Ta jätkab Johannese 17:13-16:
"Nüüd aga tulen ma sinu juurde ja räägin just seda maailmas,
et minu rõõm oleks täielikult neis enestes."
Jeesus räägib esmalt, et Tema on teisest maailmast
ja siis ta jätkab Johannese evangeeliumis 17:14:
"Mina olen andnud neile sinu sõna ning maailm on vihanud neid,
sest nemad ei ole maailmast, nii nagu minagi ei ole maailmast.
Ma ei palu, et sa võtaksid nad ära maailmast,
vaid et sa hoiaksid neid kurja eest.
Nemad ei ole maailmast, nii nagu minagi ei ole maailmast."
Täpselt nagu Joy just ütles.
Kui me võtame Jeesuse vastu oma ellu
ja meie vaim sünnib uuesti ning saame Jumala lasteks.
Siis on imeline teada, et olen nüüd teise riigi kodanik.
Ma olen Jumala riigi kodanik.
Mis iganes siin maailmas ongi, on muidugi tore, kui on abikaasa.
Kodugi on oluline ning ka töökoht on tähtis,
aga ikkagi on tõeline kodumaa kusagil mujal.
See on Jumala Kuningriigis.
Seda on imeline teada.
Kui me seda ei tea,
mõtleme kogu aeg, mis on meil õieti viga.
Miks tunnen end nii juurtetuna ning miks ma ei leia kusagil rahu?
Mis on mul õieti viga?
Me vaatame siis teiste peale ja arvame, et neil on see rahu.
See on leidnud rahu ja tollel kindlasti on see olemas.
Sellel on nii ja teisel paremini, aga mina ei leia rahu kusagilt.
Hiljem me loeme Piiblist, et me pole selle maailma kodanikud.
Seejärel mõistame,
et sellest pole midagi, et tunnen end võõrana.
Mu tõeline südamekodu on Taevaisa juures.
See on Temas ja Jumala Kuningriigis.
Loen kirjast heebrealastele 12:26-28:
"Tollal pani tema hääl kõikuma maa, aga nüüd on ta tõotanud:
"Veel kord panen ma värisema mitte üksnes maa, vaid ka taeva!"
See väljend "veel kord" näitab, et kõiguvad loodud asjad."
Kõik see maailm on kõikuv.
Kõik see, mida näeme, kaob.
Jan, su ihu vananeb ja sured ega püsi selles ihus igavesti.
Juuksed lähevad peas halliks. - Meie perekond ei püsi igavesti.
Meie maja ja samuti me kool ei püsi igavesti.
Need kõik on kõikuvad asjad, mida näeme selles maailmas.
Seda tunneme ka aegadel, kui on nii palju keerulisi olukordi.
Noored on isegi hirmul ja hädas ning muretsevad oma tuleviku pärast,
sest näeme oma silmadega, et see maailm on kõikuv.
Siin öeldakse otse,
et loodud asjad pannakse kõikuma: "et püsiksid kõigutamatud.
Olgem siis tänulikud, et me saame kuningriigi, mis ei kõigu."
"me saame kuningriigi, mis ei kõigu.."
Meil on siis kuningriik, mis ei kõigu.
Olgem siis tänulikud "ja teenigem seepärast Jumalat
talle meelepäraselt allaheitlikkuse ja aukartusega.."
Vägev.
Taanieli raamat 2:44: "Aga nende kuningate päevil
püstitab taeva Jumal kuningriigi, mis jääb igavesti hävitamatuks."
See püsib igavesti.
Taanieli raamat 7:18: "Aga Kõigekõrgema pühad.."
Kes need on? - Sina.
Meie.
"Aga Kõigekõrgema pühad saavad kuningriigi
ja kuningriik jääb neile igaveseks - igavesest ajast igavesti."
Kindlast neid sõnu lugedes
ja selle üle mõtiskledes tunneme, et see puudutab meie vaimu
ning kõnetab minu südant, et jah, just nii see ongi.
Ma olen Jumala laps.
Ma kuulun teise kuningriiki ja see ongi minu õige koht.
Seal saab mu süda toitu ja turvatunnet.
Sinna võin ma juurduda kõigi juurtega täielikult ja üleni.
Võin kogeda end olevat
aktsepteeritud, kaitstud ning õigel kohal ja kodus.
Seda on nii imeline teada, et võime panustada sellesse,
et ma juurdun Taevasesse kuningriiki.
Seal olengi juurdunud ja mul on hea olla.
Siis pole vahet, mis majas siin maailmas elan.
Ma püsin isegi siis, kui see maailm kõigub.
Sinu kodumaa ei kõigu.
Heebrealaste 11. peatükis räägitakse usukangelastest.
Seal räägitakse Aabrahamist, Noast
ja mitmetest Piibli usukangelastest, nii meestest kui naistest.
Nad tegid suuri asju Jumalale ja ehitasid Jumala abiga suuri asju,
vallutasid vaenlaste kuningriike ning tegid palju muud.
Ometi öeldakse nende kohta kirjas heebrealastele 11:13-16 nii:
"Need kõik surid uskudes,
saamata kätte tõotusi, vaid nähes ja tervitades neid kaugelt.
Ja nad tunnistasid end olevat võõrad ja majalised maa peal.
Kuid, kes selliselt kõnelevad,
annavad mõista, et nad otsivad kodumaad."
Just nii see on.
Nad ei ehitanud maailmas riike vaid Jumala Kuningriiki.
Nad tahtsid näha, et see edeneb.
"Kui nende meeles oleks olnud maa, kust nad olid välja läinud,
küllap neil oleks olnud aega pöörduda tagasi."
Kui selle all mõeldaks maad, kust nad olid lahkunud -
näiteks Aabraham lahkus Kaldea Uurist -,
näeme, et see polnud päris kodumaa ja ta ei läinud tagasi seda otsima.
Ta läks tõotatud maale ja otsis õieti Jumala riiki.
"Ent nüüd nad ihkavad paremat, see tähendab taevast kodumaad.
Seetõttu ei ole Jumalal nende pärast häbi
lasta ennast hüüda nende Jumalaks, kuna Ta on valmistanud neile linna."
Kui otsime siit maailmast elule mõtet, kodumaad või rahu,
siis see lootus ei täitu ja pettume kord korra järel.
Kui mõelda kasvõi pagulastele, kes tulevad siia Soome,
et me pakume neile siin täiuslikud elutingimused,
siis ka nemad peavad pettuma, sest me ei suuda neile seda pakkuda.
Täiuslik imeline elu, leidub üksnes Jeesuses.
Täiuslik Jumala Kuningriik on alles tulekul,
aga võime nüüdki juurduda sellesse ning sealt leida selle igavese rahu.
Juba praegu.
Juba nüüd. - Ka Jeesus räägib sellest.
Vägev on uurida Tema sõnu.
Matteuse evangeelium 4:23: "Jeesus rändas läbi kogu Galilea,
õpetades nende sünagoogides ja jutlustades
evangeeliumi Kuningriigist (rõõmusõnumit Kuningriigist)
ning tervendades haigeid ja vigaseid rahva seas."
Loen Matteuse evangeeliumist 9:35: "Ja Jeesus rändas läbi
kõik linnad ja külad, õpetades nende sünagoogides
ja jutlustades evangeeliumi Kuningriigist."
Matteuse evangeelium 16:19: "Ma annan sulle taevariigi võtmed,
ja mis sa iganes kinni seod maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas."
Loen veel Matteuse evangeeliumist 24:14:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Jumala Sõna lugedes on suurepärane näha,
et Jeesus ei tulnud ainult kuulutama evangeeliumi.
Ta kuulutas, et Jumala riik on siin ning see on ligi tulnud.
Te olete Minu tütred ja pojad ning te kuulute siia, Minu riiki.
Tere tulemast.
See avab täiesti uue vaatenurga.
Kui olen juba Kuningriigi kodanik, võin ka elada sellest tulenevast.
Kui olen Jumala riigi kodanik,
on mul täiesti erinev vaatenurk kõikide olukordade suhtes.
Olen Tema kuningriigi kodanik ja Tema kuningriigis ei lõppe rahu.
Tema kuningriigis on alati kõik hästi.
Kuidas see saab võimalik olla, kui mul läheb kõik täiega metsa.
Jumala riigis ei lähe.
Imeliselt ütleb Ta ka
Luuka evangeeliumis 12:32: "Ära karda, sa pisike karjake,
sest teie Isal on hea meel anda teile kuningriik!"
Jakoobuse kiri 2:5: "Kuulge, mu armsad vennad,
kas ei ole Jumal valinud selle maailma vaesed
saama rikkaiks usus ja kuningriigi pärijaiks,
mille ta on tõotanud neile, kes teda armastavad?"
Me ei pea elama maailma nimel, kuigi elame selles maailmas.
Me ei pea toetuma selle maailma algainetele
nagu Piibel ütleb selle kohta vaid saame toetuda Temale
ja usaldada, et Tal ei saa otsa abi, jõud, tarkus ega ka rikkus.
Tema tahab õnnistada ja Ta võimalused ei saa otsa.
Me oleme Tema Kuningriigi kodanikud.
Kiri efeslastele 2:19:
"Järelikult ei ole te nüüd enam võõrad ja majalised.."
Me ei ole enam võõrad ega majalised.
"vaid pühade kaaskodanikud ja Jumala kodakondsed (pere).."
Meil on kodumaa ja koht, kus me võime juurduda.
Meil on koht, kuhu võime suruda oma südame ja elu juured sügavale.
Meil on Kuningriik ja maa, kuhu saame tõeliselt juurduda.
Koht, kuhu saame jääda püsivalt.
Jeesus ütleb: "Jääge minusse, ja mina jään teisse."
Ta julgustab meid öeldes, et oleme viinapuu oksad.
Ta julgustab meid: "Jääge minusse!"
Täna saame muuta südame hoiakut ja lasta oma südamel rahuneda.
Võime lasta ennast vabaks ja lasta ennast Temasse.
Saame lahti lasta kogu pingutamisest, otsimisest ning mõtlemisest.
Saame praegusel hetkel lõõgastuda
ja leppida sellega, et oleme oksad.
Ma olen oks, mis kuulub imelise viinapuu külge,
kellest voolab elavat vett.
Mu südamel on kodumaa, kus saan juba nüüd olla ja elada.
Ma ei pea ootama surma, et siis viimaks saada rahu.
Vana Joy on juba surnud.
See Joy, kes otsis oma kohta,
kuhu kuulun, kes olen ning mida pean tegema.
Elu tundub vahel nii raske,
et ma ei taha seda elada ja soovin minna Jeesuse juurde.
Imeline teada, et see Joy on juba surnud.
See on surnud Kristusega ja olen nüüd uus loodu.
Ülestõusnud Temaga koos.
Olen Jumala riigi kodanik nagu oleksingi juba seal.
Ma ei pea minema Taevasse vaid võin praegu seda vastu võtta.
Olen juba praegu Temaga kaitstud ning Ta aitab mind juba praegu.
Võin hingata Temas juba nüüd.
Tänu, Issand, et see on nii imeline tõde.
Palun, et aitaksid meil seda mõista.
Tänu, Issand, et meie südamed saavad täna rahuneda Sinus.
Me saame kolida Sinusse püsivalt elama.
Üleni.
Aamen.
Tahan veel palvetada ja tänada,
et Sa, Issand, õnnistad pagulasi, kes otsivad kodumaad.
Palume, et aitad neil leida Sind
ja igavese Kuningriigi, mis ei kõigu iialgi.
Jeesuse nimel, aamen.
Kui soovid toetada seda saadet,
võid teha seda lihtsalt helistades numbrile 900177,
Eestis annetad sellega 7 eurot.
Võid kasutada ka kontonumbreid, mida näed peatselt teleriekraanil.
Kui soovid saada lisainfot meie töö kohta,
külasta kodulehekülge: www.kristillinenkoulu.org
Sealt saab tellida ka raamatuid,
mis aitavad sul leida lähedasema suhte Jumalaga
ning selle kaudu juurduma Temasse ja Tema Kuningriiki.
Ole õnnistatud Jeesuse nimel, aamen.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin